Zoe Saldanová

Zoë Saldana-Peregová (rodným menom, Zoë Yadira Saldaña Nazario; * 19. jún 1978, Passaic, New Jersey, USA), profesionálne známa ako Zoe Saldana, je americká herečka a tanečníčka.

 Detstvo a mladosť 
Jej otec pochádza z Dominikánskej republiky a matka z Portorika. Svoje detstvo prežila v Jackson Hights, v New Yorku. Odmalička hovorí po anglicky aj po španielsky. Má dve sestry. Keď mala Saldanová deväť rokov, jej otec tragicky zomrel. Odmalička sa venovala tancu. 

 Kariéra 
Svoju hereckú kariéru zahájila v roku 1999, v jedenej z epizód televízneho seriálu Zákon a poriadok. O rok neskôr sa objavila v jej prvom filme s názvom Tanec s vášňou. Do širšieho podvedomia divákov sa dostala rolou vo filme Piráti z Karibiku: Kliatba Čiernej perly, kde si zahrala pirátku menom Anamaria. 

V roku 2007 si zahrala vo filme Po sexe, po boku herečky Mily Kunis. Úspech jej priniesla rola Nyoty Uhura, ktorú stvárnila vo filme Star Trek, z roku 2009. Režisér J.J. Abrahams ju požiadal o stvárnenie tejto roli, nakoľko bol presvedčený že Saldanová je ideálnou voľbou. Pri príprave na svoju rolu sa stretla aj s herečkou Nichelle Nichols, ktorá postavu Nyoty Uhura stvárnila v pôvodnom vydaní, z roku 1966. V rovnakom roku stvárnila domorodkyňu Neytiri vo filme Avatar. Za svoj výkon vo filme získala cenu Saturn Award. V roku 2011 si zahrala vo filme Columbiana. Film získal skôr negatívne hodnotenie zo strany kritikov ale za to pochválili jej herecký výkon za dôveryhodný.  

V roku 2013 si zopakovala rolu Nyoty Uhura vo filme Star Trek: Do temnoty. O rok neskôr stvárnila rolu Gamory vo filme Strážcovia Galaxie. V rovnakom roku bola obsadená do hlavnej úlohe vo filme Rosemary má dieťa, ktorý je remakeom pôvodného filmu z roku 1969. V tretej časti Star Trek: do Neznáma si zopakovala rolu Nyoty a tiež stvárnila rolu Gamory v druhej časti film Strážcovia galaxie. Postavu Gamory stvárnila aj vo filme Avengers: Endgame, ktorý mal premiéru v apríli 2019. 

V roku 2018 získala svoju hviezdu na Hollywoodskom chodníku slávy. 

Postavu Neytiri stvárni aj v pokračovaní filmu Avatar 2, ktoré malo premiéru v roku 2022.

 Súkromný život 
V novembri 2011 ukončila svoj jedenásťročný vzťah s Keithom Brittonom. V roku 2011 až 2013 bol jej priateľom Bradley Cooper. Od roku 2013 sa pozná s talianskym umelcom Marcom Peregom, za ktorého sa v júni 2015 vydala. Majú spolu tri deti. Saldanová s Peregom svoje deti vychovávajú vo viacerých jazykoch, v španielčine, angličtine a taliančine. Dodržiava bezlepkovú diétu a trpí Hashimotovým zápalom štítnej žľazy. 

 Filmografia 
 Rok  Názov  Rola 2000  Tanec s vášňou  Eva Rodriguez  2001  Snipes  Cheryl  Skusni to!  Maggie  2002  Rozbaľ to  Laila  Crossroads  Kit 2003  Piráti Karibiku: Kliatba Čiernej perly  Anamaria  2004  Stratený raj  Andrea Terminál  Officer Dolores Torres Temptation  Annie 2005  La maldición del padre Cardona  Flor  Divoká noc  Rachel Buff  Hádaj, kto príde  Theresa Jones Constellation  Rosa Boxer 2006  Premium  Charli Ways of the Flesh  Donna 2007  Po sexe  Kat Blackout  Claudine Constellation  Rosa Boxer  2008  Uhol pohľadu  Angie Jones  2009  Star Trek  Nyota Uhura  The Skeptic  Cassie Burning Palms  Sarah Cotton Avatar  Neytiri  2010  Takers  TBA  Death at a Funeral  Elaine  The Losers  Aisha 2011  Colombiana  Cataleya Restrepo 2013  Star Trek: Into Darkness  Nyota Uhura2014Strážcovia GalaxieGamora2016Star Trek: BeyondNyota Uhura2017Strážcovia Galaxie vol.2Gamora

 Iné projekty 

 Zdroj 

 Referencie 

 Externé odkazy 



Kategória:Filmové herečky USA
Kategória:Televízne herečky USA
Kategória:Dabingové herečky USA
Kategória:Osobnosti z New Jersey